**Beirutin amerikkalainen yliopisto** (arab. الجامعة الأمريكية في بيروت‎, engl. *American University of Beirut*, lyhenne *AUB*) on Libanonin pääkaupungissa Beirutissa toimiva yksityinen, pääosin englanninkielinen yliopisto. Se on eräs arabimaiden ja Lähi-idän kansainvälisesti arvostetuimpia yliopistoja. Liberaalin yhdysvaltalaisen korkeakoulumallin mukaista opetusta tarjonnut yliopisto perustettiin alkujaan vuonna 1866 nimellä *Syrian Protestant College*. Sen joulukuussa 1866 aloittanella ensimmäisellä vuosikurssilla oli yhteensä 16 opiskelijaa. Yliopiston 24,6 hehtaarin laajuinen kampus sijaitsee Välimeren rannalla Beirutin kantakaupungissa.

Yliopiston nimikyltti pääportin vieressä Beirutissa.
Helmikuussa 2019 yliopistossa oli 9 408 opiskelijaa, joista 8 274 opiskeli täysiaikaisesti ja 1 134 osa-aikaisesti. Opiskelijoista valta-osa opiskeli alempaa korkeakoulututkintoa; vain 1 626 tähtäsi opinnoissaan maisteri- tai tohtoritutkintoon. Yliopiston lukuvuosimaksu vaihteli tiedekunnasta riippuen välillä noin 22 000 ja 41 000 Yhdysvaltain dollaria. Yliopiston opetushenkilökuntaan kuului noin 1 200​ henkeä, joista runsas 900 oli täystoimisesti ja vajaa 300 osatoimisesti tässä tehtävässä.

Beirutin amerikkalainen yliopisto arvioidaan lähteestä ja arviointitavasta riippuen yleensä tasoltaan Libanonin parhaimmaksi yliopistoksi ja tasoltaan kymmenen parhaan arabimaiden yliopiston joukkoon kuuluvaksi. Mikäli tarkastellaan koko Lähi-itää mukaan lukien Turkki ja Iran, sijoittuu Beirutin amerikkalainen yliopisto tyypillisesti 30 arvostetuimman yliopiston joukkoon. Vuonna 2018 Beirutin amerikkalainen yliopisto oli ainoana yliopistona maastaan kansainvälisen Shanghain Jiao Tong -yliopiston ARWU-yliopistorankingin 500 huippuyliopiston jälkeisellä ehdokaslistalla, ja arvioitiin lukeutuvan sijaluvulle 601-700 maailman korkeatasoisimpien yliopistojen listalla.  Englanninkielisiä yliopistoja mahdollisesti korostava Times Higher Education (THE) sijoitti yliopiston vuoden 2019 listallaan seitsemänneksi parhaaksi yliopistoksi arabimaissa ja jaettuun sijaluokkaan 401.–500. maailmassa.

Lähteet
-------

1. ↑  History Beirutin amerikkalainen yliopisto, aub.edu.lb. Viitattu 23.5.2019. (englanniksi)
2. 1 2 3  Facts and Figures (kattavampi pdf-dokumentti Facts and Figures 2019 aiheesta)  2/2019. Beirutin amerikkalainen yliopisto, aub.edu.lb. Viitattu 23.5.2019. (englanniksi)
3. 1 2 3 4  ARWU World Top 500 Candidates 2018: 501-1000 (Location=Lebanon) shanghairanking.com. Viitattu 23.5.2019. (englanniksi)arkisto=
4. 1 2 3 4  American University of Beirut (Times Higher Education’s World University Rankings data) timeshighereducation.com. Viitattu 23.5.2019. (englanniksi)
5. ↑  Campus & Facilities Beirutin amerikkalainen yliopisto, aub.edu.lb. Viitattu 23.5.2019. (englanniksi)
6. ↑  Webometrics Ranking of World Universities: Arab World (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus)  January 2019. Cybermetrics Lab/ CSIC, webometrics.info. Viitattu 23.5.2019. (englanniksi)
7. ↑  Webometrics Ranking of World Universities: Middle East (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus)  January 2019. Cybermetrics Lab/ CSIC, webometrics.info. Viitattu 23.5.2019. (englanniksi)
8. ↑  Best universities in the Arab World (Times Higher Education’s World University Rankings data)  5.4.2019. timeshighereducation.com. Viitattu 23.5.2019. (englanniksi)

Aiheesta muualla
----------------

* Kuvia tai muita tiedostoja aiheesta **Beirutin amerikkalainen yliopisto** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Australia

 |
|  |
| Henkilöt | 
* Trove

 |
|  |
| Muut | 
* IdRef

 |

 |